62021CJ0827_INF
Presuda Suda (deveto vijeće) od 27. travnja 2023. –Banca A/ANAFiPreşedintele ANAF (Primjena Direktive o spajanju u unutarnjoj situaciji)
(predmet C-827/21) (
1
)
„Zahtjev za prethodnu odluku – Direktiva 2009/133/EZ – Članak 7. – Spajanje preuzimanjem – Potpuno unutarnji postupak – Nadređenost prava Unije izvan područja primjene prava Unije – Nepostojanje – Tumačenje prava Unije izvan njegova područja primjene – Nadležnost Suda za odlučivanje o prethodnim pitanjima – Uvjet – Pravo Unije koje je u skladu s nacionalnim pravom postalo izravno i bezuvjetno primjenjivo”
1.
Prethodna pitanja – Nadležnost Suda – Granice – Sustav oporezivanja koji se primjenjuje na spajanja, podjele, djelomične podjele, prijenose imovine i zamjene dionica društava iz različitih država članica – Direktiva 2009/133 – Područje primjene – Potpuno unutarnji postupak spajanja dvaju društava, čija su sjedišta u istoj državi članici – Isključenost – Obveza nacionalnog suda da protumači u skladu s tom direktivom nacionalno pravilo koje se primjenjuje na te potpuno unutarnje postupke – Nepostojanje
(čl. 267. UFEU-a; Direktiva Vijeća 2009/133)
(t. 35.-40., t. 1. izreke)
2.
Prethodna pitanja – Nadležnost Suda – Granice – Zahtjev za tumačenje odredbi prava Unije koje su očito neprimjenjive u glavnom postupku – Direktiva 2009/133 – Odredbe prava Unije koje su prema nacionalnom pravu izravno i bezuvjetno primjenjive na činjenice koje ne ulaze u njihovo područje primjene – Nepostojanje – Nenadležnost Suda za pružanje tog tumačenja
(čl. 267. UFEU-a; Direktiva Vijeća 2009/133)
(t. 43.-56., t. 2. izreke)
Izreka
1.
Pravo Unije ne obvezuje nacionalni sud da odredbu nacionalnog prava koja se primjenjuje na potpuno unutarnji postupak spajanja dvaju društava, čija su sjedišta u istoj državi članici, tumači u skladu s Direktivom Vijeća 2009/133/EZ od 19. listopada 2009. o zajedničkom sustavu oporezivanja koji se primjenjuje na spajanja, podjele, djelomične podjele, prijenose imovine i zamjene dionica društava iz različitih država članica te na prijenos sjedišta SE-a ili SCE-a iz jedne države članice u drugu, s obzirom na to da taj postupak ne ulazi u područje primjene te direktive.
2.
Sud nije nadležan odgovoriti na prethodna pitanja koja se odnose na tumačenje Direktive 2009/133 s obzirom na to da, s jedne strane, činjenice u glavnom postupku ne ulaze u njezino područje primjene i, s druge strane, prema nacionalnom pravu ono nije izravno i bezuvjetno primjenjivo na te činjenice.
(
1
)	SL C 165, 19. 4. 2022.